George Rhoden

Vincent George Rhoden (1926–2024) var en jamaicansk friidrettsutøver.

I 1940- og 1950-årene var Rhoden en av flere suksessrike jamaicanske sprintere, sammen med Arthur Wint og Herb McKenley. Han deltok allerede under OL 1948 i London, men kom ikke til finalen verken på 100 meter eller 400 meter. Han var også med på Jamaicas lag på 4 x 400 m stafett, men etter at Arthur Wint fikk en muskelstrekk, mistet laget sjansen til medalje.

22. august 1950 satte Rhoden ny verdensrekord på 400 meter i Eskilstuna, Sverige med tiden 45,8. Han vant også AAU-mesterskapet på 400 meter fra 1949 til 1951.

Under OL 1952 i Helsingfors vant Rhoden gullmedalje på 400 meter foran Herb McKenley og amerikaneren Ollie Matson. Gull ble det også på 4 x 400 m stafett, sammen med lagkameratene Arthur Wint, Leslie Laing og Herb McKenley. Laget satte ny verdensrekord med tiden 3.03,9.

 OL-medaljer 
 1952  Helsingfors - 16px|Gull Gull i friidrett, 400 meter
 1952  Helsingfors - 16px|Gull Gull i friidrett, 4 x 400 meter stafett 23px|Jamaica Jamaica

 Referanser 

 Eksterne lenker 


Kategori:Jamaicanske sprintere
Kategori:Olympiske mestere for Jamaica
Kategori:Olympiske mestere i friidrett
Kategori:Verdensrekordsettere i friidrett
Kategori:Deltakere for Jamaica under Sommer-OL 1948
Kategori:Friidrettsutøvere under Sommer-OL 1948
Kategori:Medaljevinnere under Sommer-OL 1952
Kategori:Deltakere for Jamaica under Sommer-OL 1952
Kategori:Friidrettsutøvere under Sommer-OL 1952